সততে পদপথত তথা ৰাস্তাৰ কাষৰ জাৱৰ দ'মত নৱজাতকৰ মৃতদেহ উদ্ধাৰ হোৱাৰ পৰিৱৰ্তে আজি গুৱাহাটীৰ পৰা দিল্লী অভিমুখী এখন বিমানত নৱজাতকৰ মৃতদেহ উদ্ধাৰ হোৱা ঘটনাই চাঞ্চল্যৰ সৃষ্টি কৰিছে।
উল্লেখযোগ্য যে আজি দুপৰীয়া ১২.৫০ মিনিটত গুৱাহাটীৰ পৰা দিল্লী অভিমুখে এয়াৰ এছিয়াৰ এখন বিমান উৰা মাৰিছিল। আৰু বিমানখনে দিল্লীত অৱতৰণ কৰাৰ পিছতে বিমানখনৰ শৌচালয়ৰ পৰা এটি নৱজাতকৰ মৃতদেহ উদ্ধাৰ হয়।
আনহাতে আৰক্ষীয়ে এই ঘটনা সন্দৰ্ভত বিমানত অহা মহিলা যাত্ৰী সকলৰ লগত সোধপোছ কৰাৰ অন্তত ইম্ফলৰ পৰা অহা এগৰাকী মহিলাক আটক কৰে বুলি আৰক্ষী সূত্ৰৰ পৰা জানিব পৰা গৈছে।
ইতিমধ্যে আৰক্ষীয়ে এক গোচৰ ৰুজু কৰি ঘটনা সন্দৰ্ভত অভিযান অব্যাহত ৰাখিছে।
আনহাতে এয়াৰএছিয়াৰ এক বিবৃতি অনুসৰি তেওঁলোকে এই ঘটনা সন্দৰ্ভত আৰক্ষীৰ সৈতে পূৰ্ণ সহোযগিতা আগবঢ়াব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
